****

**V I L J A N D I L I N N**

**LINNAVOLIKOGU**

**REVISJONIKOMISJONI**

**KOOSOLEKU PROTOKOLL**

Viljandi Raekoda 17. jaanuar 2024 nr 1-12/24/27

Algus kell 13.00, lõpp kell 14.02

**Koosolekut juhatas** Jane Särg

**Protokollis** Maria Kuldkepp

**Võtsid osa liikmed:** Priit Kaup, Ando Kiviberg (Teams), Kristina Libe, Rein Suurkask, Jane Särg, Rein Triisa

**Puudujaid ei olnud**

**Koosolekul viibisid:** rahandusameti juhataja Kadri Kütt, linnapea Madis Timpson (Teams), MTÜ Viljandimaa Ühistranspordikeskuse juhatuse liige Kaupo Kase

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised. Kinnitati järgmine päevakord.

**PÄEVAKORD:**

1. Ühistranspordi sõidupileti, päevapileti ja perioodipileti hinna kehtestamine (2024/225)

2. Viljandi linna 2024. aasta eelarve II lugemine (2024/214-1) ja muudatusettepanekud

3. Loa andmine varaliste kohustuste võtmiseks Suur-Kaare 33a Paalalinna viilhalli energiatõhusaks muutmiseks (2024/226)

4. Audiitori määramine Viljandi linna 2023. ja 2024. aasta konsolideeritud
majandusaasta aruannete auditeerimiseks (2024/236)

5. Revisjonikomisjoni 2024. aasta tööplaan (2024/237)

6. Revisjonikomisjoni 2023. aasta tegevusaruanne.

7. Viljandi linna 2023. aasta aastapreemia (2024/229)

8. Viljandi linna elutöö preemia (2024/230)

**PÄEVAKORRAPUNKT NR 1**

**Ühistranspordi sõidupileti, päevapileti ja perioodipileti hinna kehtestamine (2024/225)**

**KUULATI:**

K. Kase tutvustas eelnõu eesmärki, milleks on kehtestada piletite hinnad sõitjatele alates 20. eluaastast kuni 62. eluaastani (kaasa arvatud), kes kasutavad liiklemiseks bussiliini nr 7. Sellesse vanusegruppi mittekuuluvad inimesed ning soodustatud isikud saavad endiselt sõita tasuta.

Koosoleku juhataja pani eelnõu hääletusele.

**Hääletati:**

6 poolt, keegi ei olnud vastu ega erapooletu.

**OTSUSTATI:**

Toetada eelnõu „Ühistranspordi sõidupileti, päevapileti ja perioodipileti hinna kehtestamine (2024/225)“.

**PÄEVAKORRAPUNKT NR 2**

**Viljandi linna 2024. aasta eelarve II lugemine (2024/214-1) ja muudatusettepanekud**

**KUULATI:**

M. Timpson ja K. Kütt tutvustasid eelnõu sisu, mille eesmärk on kinnitada 2024. aasta tulude ja kulude summad.

Komisjon ei toetanud muudatusettepanekuid.

Koosoleku juhataja pani eelnõu hääletusele.

**Hääletati:**

3 poolt, 1 vastu, 2 erapooletut.

**OTSUSTATI:**

Toetada eelnõu „Viljandi linna 2024. aasta eelarve II lugemine (2024/214-1)“.

**PÄEVAKORRAPUNKT NR 3**

**Loa andmine varaliste kohustuste võtmiseks Suur-Kaare 33a Paalalinna viilhalli energiatõhusaks muutmiseks (2024/226)**

**KUULATI:**

M. Timpson tutvustas eelnõu, mille eesmärk on saada Viljandi Linnavolikogult luba projekti „Suur-Kaare 33a Paalalinna viilhalli energiatõhusaks muutmine“ esitamiseks moderniseerimisfondist kohaliku omavalitsuse hoonete energiatõhusaks muutmise taotlusvooru ja omafinantseeringu, mitteabikõlblike kulude ja projekti võimaliku kallinemise katmiseks summas kuni 391 931 eurot.

Koosoleku juhataja pani eelnõu hääletusele.

**Hääletati:**

4 poolt, vastu ei olnud keegi, 2 erapooletut.

**OTSUSTATI:**

Toetada eelnõu „Loa andmine varaliste kohustuste võtmiseks Suur-Kaare 33a Paalalinna viilhalli energiatõhusaks muutmiseks (2024/226)“.

**PÄEVAKORRAPUNKT NR 4**

**Audiitori määramine Viljandi linna 2023. ja 2024. aasta konsolideeritud
majandusaasta aruannete auditeerimiseks (2024/236)**

**KUULATI:**

K. Kütt tutvustas eelnõu, mille eesmärk on vastavalt kohaliku omavalitsuse korralduse seadusele ja audiitortegevuse seadusele määrata volikogu poolt linna raamatupidamise aastaaruannete auditeerija.

Koosoleku juhataja pani eelnõu hääletusele.

**Hääletati:**

6 poolt, keegi ei olnud vastu ega erapooletu.

**OTSUSTATI:**

Toetada eelnõu „Audiitori määramine Viljandi linna 2023. ja 2024. aasta konsolideeritud

majandusaasta aruannete auditeerimiseks (2024/236)“.

**PÄEVAKORRAPUNKT NR 5**

**Revisjonikomisjoni 2024. aasta tööplaan (2024/237)**

**KUULATI:**

J. Särg tutvustas revisjonikomisjoni 2024. aasta tööplaani.

Koosoleku juhataja tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Revisjonikomisjoni 2024. aasta tööplaan (2024/237)“.

**PÄEVAKORRAPUNKT NR 6**

**Revisjonikomisjoni 2023. aasta tegevusaruanne.**

**KUULATI:**

J. Särg tutvustas revisjonikomisjoni 2023. aasta tegevusaruannet.

Koosoleku juhataja pani tegevusaruande hääletusele.

**Hääletati:**

6 poolt, keegi ei olnud vastu ega erapooletu.

**OTSUSTATI:**

Komisjon kiitis heaks revisjonikomisjoni 2023. aasta tegevusaruande.

**PÄEVAKORRAPUNKT NR 7**

**Viljandi linna 2023. aasta aastapreemia (2024/229)**

K. Libe taandas end aastapreemia hääletusest.

J. Särg tutvustas kandidaate ning toimus avalik hääletus kolmepunktisüsteemis. Kõige rohkem hääli kogusid Viljandimaa Vabadussõjas langenute mälestussamba taasloojad: OÜ Kivikuvand ja juht Andrus Sibul ning kujurid Tiiu Kirsipuu ning Ivan Zubaka.

Komisjon kinnitas tulemuse.

**OTSUSTATI:**

Esitada 2023. aasta aastapreemia kandidaadiks Viljandimaa Vabadussõjas langenute mälestussamba taasloojad: OÜ Kivikuvand ja juht Andrus Sibul ning kujurid Tiiu Kirsipuu ning Ivan Zubaka.

**PÄEVAKORRAPUNKT NR 8**

**Viljandi linna elutöö preemia (2024/230)**

J. Särg tutvustas kandidaate ning toimus avalik hääletus kolmepunktisüsteemis. Kõige rohkem hääli kogus Peep Aru.

Komisjon kinnitas tulemuse.

**OTSUSTATI:**

Esitada 2023. aasta elutöö preemia kandidaadiks Peep Aru.

(allkirjastatud digitaalselt) (allkirjastatud digitaalselt)

Jane Särg Maria Kuldkepp

koosoleku juhataja protokollija